
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Προσδιορισμός χρήσης τεμαχίων εντός του οικισμού Παλαιοχωρίου 
για ανέγερση αιθούσεις πολλαπλών χρήσεων και δημιουργία χώρων 

πρασίνου από την Κοινότητα Παλαιοχωρίου, Ν. Καβάλας. 1 

Τροποποίηση ρυμοτομικού σχεδίου Καβάλας στην οδό 13ης Σε¬ 
πτεμβρίου (πρώην Παλαιάς Καβάλας). 2 

Καθορισμός ορίων, κατηγορίες και καθορισμός όρων και περιορισμών 
δόμησης του οικισμού Μαρμάρου Κοινότητας Μαρμάρου Ν. Κερκύ- 

ρας. 3 

Καθορισμός ορίων, όρων και περιορισμών δόμησης στον οικισμό 
Κλίμα Κοινότητας Παλαιοκάστρου του Ν. Σάμου. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ, 83789 (1) 

Προσδιορισμός χρήσης τεμαχίων εντός του οικισμού Παλαιοχωρίου 
για ανέγερση αίθουσας πολλαπλών χρήσεων και δημιουργία χώρων 
πρασίνου από την Κοινότητα Παλαιοχωρίου, Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
' Εχοντας υπόψη: 

1) Το Ν. 1512/1985 «Περί τροποποιήσεως και συμπληρώσεως 
πολεοδομικών διατάξεων» και ειδικότερα το άρθρο 3 αυτού περί χρή¬ 
σεων παραχωρουμένων δημοσίων εκτάσεων. 


2) Τη γνώμη της Δ/νσεως Γεωργίας Καβάλας που διατυπώνεται 
στο υπ’ αριθ. πρωτ. Γ’ 184830/24.4.1986 έγγραφό της και συνοδεύ¬ 
εται από τις γνώμες των: α) Κοινοτικού Συμβουλίου, β) Δ/νσεως 
Τεχ/κών Υπηρεσιών. 

3) Την υπ’ αριθ. 82282/13.5.1986 γνωμάτευση του ΤΠ και ΠΕ Νομ. 
Καβάλας. 

Επειδή το τεμάχιο 1105α βρίσκεται στο Ο.Τ. 120 και είναι άρτιο και 
οικοδομήσιμο. 

Επειδή τα υπ’ αριθ. 1102α, 1121α, 824α και 794α τεμάχια 
βρίσκονται στο εσωτερικό των Ο.Τ. θα αποτελέσουν δε γι’ αυτά και 
για τον οικισμό γενικότερα πνεύμονες πρασίνου, αποφασίζουμε: 

1. Ότι το υπ’ αριθ. 1105 κοινόχρηστο τεμάχιο στο Ο.Τ. 120 του 
οικισμού Παλαιοχωρίου είναι κατάλληλο για ανέγερση αιθούσεις πολ¬ 
λαπλής χρήσεως και αναψυκτήριο. 

2. Ότι τα υπ’ αριθ. 1102α (χέρσο κοινόχρηστο στο Ο.Τ. 120) 
1121α, 824α και 794α (ρέμα κοινόχρηστο) είναι κατάλληλα για να 
διαμορφωθούν από την Κοινότητα σε χώρους πρασίνου. 

Τα παραπάνω τεμάχια φαίνονται στο συνημμένο τοπογραφικό διάγραμμα 
σε κλίμακα 1:1000, που είναι θεωρημένο απο την Προϊστάμενη του Τ.Π. 
και Π.Ε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 23 Μαΐου 1986 
Ο Νομάρχης 
Γ. ΜΠΕΛΤΣΙΟΣ 

Αριθ. 83582 (2) 

Τροποποίηση ρυμοτομικού σχεδίου Καβάλας στην οδό 13ης Σεπτεμ¬ 
βρίου (πρώην Παλαιάς Καβάλας). 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «περί σχεδίων πόλεων και κωμών του 
Κράτους», όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968 όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 443/2.11.1983 (ΦΕΚ 165Α/17.11.1983) «περί με- 

ταβιβάσεως'στους Νομάρχες, αρμοδιότητα έγκρισης, τροποποίησης 
και επιβολής προκηπίων σε σχέδια πόλεων». » 

4. Το Π.Δ. της 16.1/2.2.1980 (ΦΕΚ 68Δ) και 29/31.5.1985 
(ΦΕΚ 279 Δ ) αναθεώρησης του εγκ. σχεδίου Καβάλας και εγκρίσεως 
του νέου κατ’ επέκταση του υπάρχοντος. 

5. Τη με αριθ. 118/1986 απόφαση του Δημοτικού Συμβουλίου Καβά¬ 
λας. 


6. Τη με αριθ. 14/202/8.5.1986 γνωμοδότηση του Συμβουλίου 
Χ.Ο.Π. Ν. Καβάλας. 

Επειδή με την υπόψη τροποποίηση προσαρμόζεται το σχέδιο της 
περιοχής στην υφιστάμενη κατάσταση και αποφεύγεται προσκύρωση 
σε ιδιοκτησίες κοινόχρηστης έκτασης, αποφασίζουμε: 

Την τροποποίηση του ρυμοτομικού σχεδίου πόλεως Καβάλας στην 
οδό 13ης Σεπτεμβρίου (πρώην Παλαιάς Καβάλας), Φ.Π.7, όπως φαίνε¬ 
ται στο συνημμένο τοπογραφικό διάγραμμα σε κλίμακα 1:200 και 1:500 
και είναι θεωρημένο από την Προϊσταμένη του Τ.Π. και Π.Ε. 

Η απόφαση αυτή μαζί με το διάγραμμα που τη συνοδεύει θα ισχύει 
από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 30 Μαΐου 1986 
Ο Νομάρχης 

ΓΙΑΝΝΗΣ ΜΠΕΛΤΣΙΟΣ 

Αριθ. ΤΠ/4470 (3) 

Καθορισμός ορίων, κατηγορίες και καθορισμός όρων και περιορισμών δόμη¬ 
σης χου οικισμού Μαρμάρου Κοινότητας Μαρμάρου Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
' Εχοντας υπόψη: 

1. Τις διατάξεις του από 24.4.85 Π. Δ/τος (ΦΕΚ 181 Δ'/3.5.85) 
«περί τρόπου καθορισμού ορίων οικισμών της Χώρας μέχρι 2.000 κατοί¬ 
κους, κατηγορίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοιχτών 
πόλεων, που αφορούν στο προσδιορισμό των ορίων του υπόψη οικισμού. 

3. Τα πληθυσμιακά στοιχεία των δύο τελευταίων απογραφών του Κρά¬ 
τους της ΕΣΊΓΕ. 

4. Τις ιδιαιτερότητες που παρουσιάζει ο οικισμός. 

5. Την αριθ. 4/86 απόφαση του Κοινοτικού Συμβουλίου Μαρμάρου. 

6. Την αριθ. 11 (Θέμα Ιο) 19.5.86 γνωμοδότηση του Συμβουλίου 
ΧΟΠ Ν. Κέρκυρας, αποφασίζουμε: 

1. Όριο οικισμού: 

Ορίζουμε όρια του οικισμού Μαρμάρου με στοιχεία 1, 2, 3, 4, 5, 
6, 7, 8, 9, 10, 11, 12, 13, 1 όπως αυτά φαίνονται στο συνοδευτικό 
της παρούσας σχεδιάγραμμα σε κλίμακα 1:5000 και που αποτελεί 
αναπόσπαστο τμήμα της απόφασης αυτής και που συντάχτηκαν βάσει 
στοιχείων χαρτών με επιτόπια συμπλήρωση. 

2. Όροι δόμησης: 

α) Αρτιότητα: Άρτια και οικοδομήσιμα θεωρούνται τα οικόπεδα εντός 
των παραπάνω ορίων τα οποία έχουν ελάχιστο εμβαδό 1.000 τ.μ. 


β) Κατά παρέκλιση εντός των ορίων του οικισμού θεωρούνται άρτια 
και οικοδομήσιμα τα οικόπεδα με όποιο εμβαδό είχαν στις 3.5.1985 
ημέρα δημοσίευσης του από 24.4.85 Π. Δ/τος. 

γ) Πριν από οποιαδήποτε κατάτμηση οικοπέδων εντός των ορίων 
του οικισμού, θα πρέπει να. θεωρείτ'αι το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων κοινοχρήστων χώρων 
και η δημιουργία νέων κοινοχρήστων χώρων σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.85 Π. Δ/τος. 

δ) Κατά τα λοιπά ισχύουν τα οριζόμενα και οι Γ ενικοί όροι δόμησης που 
προβλέπονται στο από 24.4.85 Π. Δ/γμα (ΦΕΚ 181Δ/3.5.1985). 

3. Ο οικισμός Μαρμάρου κατατάσσεται στις εξής κατηγορίες: 

Α. Βαθμός προστασίας: Αδιάφορος. 

Β. Δυναμικότητα: Στάσιμος. 

Γ. Βαθμός διασποράς: Συνεκτικός. 

Δ. Μέγεθος: Μεσαίος. 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Κέρκυρα, 30 Μαΐου 1986 

Ο Νομάρχης 
ΜΑΝΟΣ ΚΟΚΚΙΝΟΣ 


:λληνικη δημοκ 
ΝΟΜΑΡΧΙΑ ΚΕΡΚΤΙ 

Αριθ. Οίχ. ΤΠ 1523 (4) 

Καθορισμός ορίων, όρων και περιορισμών δόμησης στον οικισμό Κλίμα 
Κοινότητας Παλαιοκάστρου του Ν. Σάμου. 

Ο ΝΟΜΑΡΧΗΣ ΣΑΜΟΤ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/3.5.85) 
«περί τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων του υπόψη οικισμού. 

3. Τα δελτία αρχιτεκτονικής αναγνώρισης του οικισμού που συμπλη¬ 
ρώθηκαν από τους ενδιαφερομένους μελετητές κατά τις υποδείξεις των 
σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Την υπ’ αριθ. 4/9/14.3.86 γνωμοδότηση του Συμβουλίου ΧΟΠ 
του Νομού. 

6. Την υπ’ αριθ. 29/85 απόφαση του Κοινοτικού Συμβουλίου, αποφασί¬ 
ζουμε: 

1. Καθορίζουμε τα όρια του οικισμού Κλίμα Κοινότητας Παλαιοκά¬ 
στρου του Ν. Σάμου με αριθ. ΕΣΥΕ 84212402. 

I. Σημεία τομής της καθέτου από το κτίσμα Λέων. Βασίλειά (II) με τον 
αιγιαλό. 

. II. Κτίσμα Λεωνίδα Βασίλειά. 

III. Κτίσμα Λεωνίδα Βασίλειά. 

IV. Οικία Γ. X. Παναγιώτου. 

V. Κτίσμα Ν. Χατζηπαναγιώτου. 

VI. Εκκλησία Προφήτη Ηλία. 

VII. Οικία Σοφίας Ασλανίδου. 

VIII. Οικία Γεωργίου Βασιλείου. 

IV. Οικία Κων/νου Σκάλκου. 


X. Σημείο τομής της καθέτου ευθείας από την οικία Κων/νου 
Σκάλκου με τον αιγιαλό όπως αυτά φαίνονται στα συνοδευτικά της 
παρούσας σχεδιαγράμματα σε κλίμ. 1:5000, που αποτελούν αναπό¬ 
σπαστο μέρος της απόφασης αυτής και συντάχθηκαν βάσει στοιχείων 
χαρτών και επιτόπου ελέγχου. 

II. Καθορίζουμε τους ακόλουθους γενικούς και ειδικούς όρους και περιορι¬ 
σμούς Δόμησης. 

Α. Γενικοί όροι Δόμησης. 

1. Εντός των ορίων του οικισμού ισχύουν οι γενικοί όροι δόμησης 
που προβλέπονται από το από 24.4.85 Π.Δ. ΦΕΚ 181 Δ/3.5. 
1985 και για τον οικισμό «Κλίμα» Κοινότητας Παλαιοκάστρου Ν. 
Σάμου, αρτιότητα γηπέδου 1.000 τ.μ. 

2. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδό είχαν στις 3.5.1985 ημέρα δημο¬ 
σίευσης του από 24.4.1985 Π. Δ/τος. 

III. Ο οικισμός χαρακτηρίζεται ως παραλιακός με συνεκτικό 
τμήμα, αδιάφορος, στάσιμος και μικρός. 

IV. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διάγραμμα 
από το Τμήμα Πολεοδομίας και ΠΕ της Νομαρχίας, ώστε να εξασφαλίζε¬ 
ται η συνέχεια των υπαρχόντων κοινοχρήστων χώρων και η δημιουργία 
νέων κοινοχρήστων χώρων σύμφωνα με τα οριζόμενα στις διατάξεις 
της παρ. 1 του άρθρου 6 του από 24.4.1985 Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμμένων δρόμων του οικισμού. 

Κατά τα λοιπά ισχύουν τα οριζόμενα στο από 24.4.1985 Π. 
Δ/γμα (ΦΕΚ 181 Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεϊ στην Εφημερίδα της Κυβερνήσεως. 

Σάμος, 8 Απριλίου 1986 
Ο Νομάρχης 
ΚΥΡ. ΓΕΩΡΓΙΑΔΗΣ 














